
LA SCENA 


Lo studio del notaio. 


Sulla parete di fondo si aprono: al centro, la porta adducente 
alla entrata dove lavora Carmela; a destra, una finestra sulla 
strada principale del paese. 

In fondo alla parete di destra, una porta conduce al tinellas oltre 
il quale si trova la cucina. 

Al centro della parete di sinistra, ha risalto un vecchio camino 
dalle dimensioni gigantesche e patrimoniali, ai lati del quale 
si stagliano, una per parte, le porte delle altre camere dell’allog- 
gio. Tra il focolare e la porta di destra è collocata una cassa 
contenente legna da ardere. 

Davanti al focolare, una vecchia sedia a sdraio, stinta per vetustà, 
sulla quale, nelle ore libere, il notaio sdraia la sua stanca persona 
e la sua persistente noia. 

Sullo schienale della poltrona è disteso uno scialle scuro di lana. 
A terra, presso lo sdraio, alcuni giornali abbandonati. 


MOBILIO: solido, ma disusato, come tutti i mobili che derivano 
dalla eredità degli antenati. 

E’ anche trasandato. 

Contro il lato sinistro della porta di fondo, un vecchio divano. 
Tra il divano e la porta centrale, un monumentale attaccapanni a 
trippiede. 

Contro, ed al centro della parete di destra, lo schienale del 
seggiolone del notaio, quasi incastrato fra i vari piani di una 
pesante biblioteca. Di fronte al seggiolone, una massiccia scri- 
vania, ingombra di scartafacci, Alcuni quadri alle pareti, scelti 
e posti senza gusto. 


Sono le ore nove di una noiosa mattinata di neve, 


SCENA I° 


Marianin e Carmela 


Marianin. (sbuffando raccatta da terra i giornali abban- 
donati dal notaio presso lo sdraio) E già; se per n'om 
marià ai basta na fomna a ardriselò, per un da marié 
ai na va almeno n’paira 


PERSONAGGI 


NODAR GIVONE, 

NELLA BARDINI, 

DOTOR PIERI, Medic condòt 
GIOAN BASSINO, 
GIACO BASSINO, 
PINOT BASSINO, 
TOTA (CARMELA, segretaria del nédar 
MARIANIÌIN, dona d’servisi del nÒdar 
PINOTINA, sòrela o’Marianìn 
VINCENS, om ad Pinòtina 

LINA, fia d’Pinòtina e d’Vincens 
GIGI, fieul d’Pinòtina e d'Vincens 


fratei, agricOltòr 


60 anni 
22 anni 
28 anni 
70 anni 
68 anni 
65 anni 
50 anni 
45 anni 
40 anni 
45 anni 
18 anni 
15 anni 


L’azione si svolge in un paese di montagna del Piemonte 


\ 


CARATTERI DEI PERSONAGGI 


NODAR — Uno dei tanti scapoloni, rassegnati ormai a condurre 


una vita senza scopo. 


Se lo contendono la serva egoista e la segretaria isterica. 


NELLA — Fresca, vivace, loquace sposina ventiduenne. 


DOTOR — Bravo giovane, che non ha ancora perso completa- 
mente il tono rumoroso e spregiudicato dello studente. 


BASSINO — Fratelli. Piccoli proprietari terrieri. Rancidi, perma- 


losi, egoisti, litigiosi, venali. 


| CARMELA — Zitella romantica, sognatrice, 


MARIANÌIN — Lardosa, linguacciuta, scaltra, faccendona, inva- 


dente, spadroneggiatrice. 
PINOTINA 
VINCENS 
LINA 
GIGI 


gente volgare, sorniona e scroccona. 

Carmela. (ironicamente, mentre sta disponendo alcuni 
fiori entro un esilissimo vaso di cristallo posto sulla 
scrivania del notaio) Ca vada là, Marianin, che per 
°l nédar, chila ai basta... (accentuando...) e come! 

Marianin. (impermalosita) E còn lon, cosa intend ad dì? 

Carmela. (sprezzante) Oh, frane gnente dé special. 

Marianin. — E ’nt lora? 

Carmela. — Anlòra, lon c’è l’à dit prima, a val frane 
gnente, perchè se a na povra desgrassià ai saòteissa 
an ment da mnisse a presenté come serva dal nòdar. 
chila ai mangéria per 16 menò la còradela. 

Marianin. (ironica) E perchè, c’'a dovria presentesne 
n’aòtra, mentre che i sòn già mi? 

Carmela. (acre) L’é prope l’on ch’im ciamò anche mi, 
dato che chila da sòla, as la desbreuja còsì bin... 
an tut. 

Marianin. (sbottando) Oh, c’a senta bin, tota Carmela; 
e c’as 16 taca a fil d6pi tacà l’èria, Per mi, qoand 
ch'i lai còntentà l’nòdar, i lai contentà tut al mònd. 
E chila pér sta facenda, a saria mei c’a sé stòpeisa la 
gaiofa. 

Carmela. (ambigua) Oh lò soma tuti... a lò sa tut al 
pais che chila.., ì i 

Marianin. — Che mi? Ma no c’a mérita nen. Pitost cam 
daga da ment: 

Compré d’fior per al nòdar a l’é franc inutl, tant, 
a taca nen... a l’a capime?.. A taca nen. 

Carmela. — Cosa c’a veul capì:chila d’lon c’a 1°é senti- 
ment, ad lon che na fior a peul esprime còn al lin- 
soagi del so profum? 

Marianin. — Oh mi i vad nen tant per al sutil; le fior 
a peulò avei ’lingdagi c’'a veulò, tant a mi an fa 
né caòd né freid; però, a sa dimlò, chila c’a 1°6 còsi 
inteligenta, che rassa d’efet c’a lavrìa stò lingòagi su 
l’nédar, se a taòla, al post d’i taiarin a l’euò ed 
d’la crema, y buteissa un bel mas ad garofò, o s€ 

\ 


DEMENTE 


d’invern, an mes ai linseui, anvece del marito pien 
ad brasa, jé spatareisa na dòsena d’reuse d’la mòfa? 
A sa dimlo, su, c’a parla. 


Carmela. — A parlé còn chila, as preuva la stessa sòdi- 
sfassion come a pisté l’acqua. 
Marianin. — A fa bin a ste ciutò, perché ai conven ad 


pi tense da cònt còl poc fià c’ai resta, per ciameie 
bote a Nosgnòr quoand c’ai tocrà tiré j’ultim caòsset, 
per tuti i pecà ‘desideri e ’d maldicensa c’a l’a fait 
an sòa vita. 


Carmela. — Che dona vòlgar. Ma a sa nen ch” la fas 
licenssié sui dòi pé, bruta spòrcaciona d’na servassa. 
Marianin. — Spòrcaciòfia d’na servassa a mi?... Chila 


an fà licenssié mi?! (Erompe in una fragorosa risata) 
Ah còme c’as ved c’a na capis gnanca na frisa ad 
lon c’a peul valei (ironica) na sporca servassa còme mi, 
per n’om come l’nòdar! 

Carmela. — A l’é lon che rièssò nen a capì: come na 
persòîia così fifia, così dlicà, con ad sentiment còsi 
elevà, così nobil, come l’nòdar... 

Marianin. — Oh tota, c’an fassa nen vni ’lait ai gòmò! 

Carmela. (continuando indignata)... a peussa ’mpanta- 
nesse con na dona còsi plateal come chila. i 

Marianin. — A ved, tota, c’a s’òfenda nen: ma Ormai 
a l’é grumétta, e anche s’as pacioca la facia còn le 
creme per stermé le rupie, anche s’a sè strens ant 
al bust còi qoatr os per impedì c’a ròbatò per tera, 
l’età a peul nen stermela: a 1°é prope grumétta... 
e pura, còn tut lon, ad la vita pratica, ad còla vera, 
ad còla c’a merita vive, fifia adess a l’a mac nufiane 
"1 fum; a l’é pér lon, c’a peul gnanca imaginesse cosa 
ch’i rapresentò mi per l’nòdar. 

Carmela. — A rapresenta la sua ruina. 

Marianin. — Tut aòt: la sòa fòrtufia ’nvece. L’nòdar, 
a l’a dabsogn ’d na dona c’a sapia prepareie coi pitans- 

, sin c’a vadò ben per al so stomi n’po’ giù d’corda; c’a 

sapia curelò a temp ad tanti citi bòbò; e che, pi 
d’tut, a sapia feie désmentié còn qoat gnogne e ’n 
piat ad bona cera, le smorfie rupiòse d’la sòa segre- 
taria isterica e petegola. 

Carmela. — Vilanassa! 

Marianin. (minacciosa) Cosa l’a dit? 

Carmela. (furiosa) Vilanassa, vilanassa, tre volte vila- 
nassa. 

Marianin. (rimboccandosi le maniche) A l°é parej c’a 
la veul? Eben ij farai travòonde còla sporca dentera, 
a forssa d’lordòn ans la bòca (S’avventa su Carmela) 

Carmela. — Sassìna... Sassifia... | 

Marianin. (frenandosi ad un’improvvisa idea) Ma no, c’a 
merita nen che mé sporca le man céòntra le sée rupie... 
Pitost... a l'é son ch’i veuj fé. (Corre alla scriva” 
nia, strappa i fiori collocati da Carmela, e li sbatte 
con violenza a terra, calpestandoli) C’ai guarda li le 
sbe fior, e s'a lan un lingéagi come chila a dis, c’ai 
fassa sgavassé s’a l’é bona (ridacchia). 

Carmela. (desolata, si porta le mani al volto, escla- 
mando) Le mie fior... le mie pòvre fiòr!..... 


ScENA II° 
Nòodar, Déòtòr e Dette 


Nédar. (Entra dal fondo in compagnia del dottore. Por- 
ta berretto in testa. Ha le spalle ricoperte da un lungo 
mantello scurissimo. Veste un completo nero stinto 
e lucido. Calza scarponi da montagna, In mano ha un 
vecchio bastone. Appena entrato; osserva le due 
donne, poi, con calma, esclama) Beh... a 1°é rivaje 
1’ teremot? i 

Marianin. (con veemenza, indicando Carmela) A Vé 


chila che.... 


NA q (IA 


Carmela. (con veemenza, indicando Marianin) A Vé 
chila che..,.. 

Néòdar. (le interrompe, agitando le braccia) L'hai già 
capì tut... a l’é costa, a 1°é l’aòtra... sempre le stesse 
storie c'am fan amnì l’fot (a Marianin) Ti, ’ntramente 
va an cusina, 

Marianin. — Ma mi... 


Nébdar. — Ti, t°vas an cusifia, e set’veule fé n’opera 
prope santa... date ’n mérdiòn a la lenga... ma bel 
sec, ca na lassa ’1 ricord almeno per un meis, 

Marianin. (scoppiando in un pianto fragoroso) Ah, 1°é 
parej cam trata? Eben, a sta fresc che ’ncheuj ij 
prepara ‘1 risot còn i bòlé e le scalopifie al marsala... 
Oh si, si, a peul sté fresc... pitost i lassò brusé tut... 


(via dalla destra) 


. ScENA III° 
Nòdar, Déotòr, Carmela 


Nédar. (stufo e bonario si rivolge a Carmela) E chila... 
tota... (le fa un cenno di uscire dalla porta centrale) 
c'am fassa s’benedet piasi... d’tòrné ’nt ’1 so ufissi. 

Carmela. — I 16 ubidissò, come ch'i lai sempre ubidilò, 
e come ch'i l6 ubidrai per tuta la vita... còn devò- 
ssion... e còn dedissiòn; ma prima, c’am permetta 
d’cheuje le mie povre fiòr... (Si china, raccoglie i 
fiori, poi languidamente al notaio) A jerò destinà a 
chiel.... 

Nédar. (cadendo dalle nuvole) A mi?... e perchè mòtiv? 


Carmela. (passionale) Oh c’a cerca nen d’indaghé, c’a 
tenta nen d’sòlevé la pera c’a dev tefie sarà en segret 
come ant na tomba... Tant, al métiv a lò savrà mai, 
mai... e peuj mai... (Via dal fondo) 

SceNA IV 
Néodar e Dotor 


Nédar. — E c’a s’l6 tefia scias ’1 so segret (al Dotor) 
Come c’a ved, la mia cà a s’é trasformasse ant un 
salice piangente. (Posa il bastone, appende il berretto 
ed il mantello all’attaccapanni; e va a sedersi in pol- 
trona dietro la scrivania) Mah!..., 


Dotòr. (che indossa un berretto floscio da sciatore, su- 
bito tolto appena entrato in scena, giacca da vento, 
pantaloni corti, calzettoni e scarponi da montagna, 
con gioconda malizia) Lacrime si, ma lacrime d’amòr 
(celiando) Eh... eh... me car nòdar, chiel a Vé «il 
gallo del pollaio », il beato fra le donne... 

Néòdar. (ridendo) Difatti, a l’à podù constaté « de visu » 
d’qòanta beatitudine i sòn circòndà. 

Dotòr. (che cammina su e giù per lo studio; in tono 
scherzoso, sentenzia) « Gelosia di donne rivali »..- 
«urto di passioni...» « un cavaliere conteso da due 
dame »... Eh... eh... ai seurt fora ’1 sòget per « un 
romanzo di cappa e spada ». 

Nòdar. — O mei ancòra, le disgrassie d’un por ‘(diaò 
d’un nòdar c’a vòrria godse an santa pas còi pochi 
ani c’a l’a ancora da vive, e ’nvece... 

Détòr. (scherzoso) Penssé c’a dovria *&ndene orgoglios. 
Fiîia a tant c’as fà férmiòlé l’cheur d’le done, a l'é 
sègn che « l’antico valor non è ancor spento »... 

Nédar. (paternamente) Eh dotor, dotòr.., Chiel a l’é 
giovò e forsse a certe cose l’a ’ncòra mai penssaie... 
ma sa saveissa che ’bsogn che mi lai ad serenità... ad 
tranquilità afetuòsa... 


E) 

ScENA V 


Marianin e Detti 


Marianin. (dal tinello adirata) Sòr nòdar, sér nòdar.... 
Néòdar. (filosoficamente al Dottore, alludendo a Maria- 
nin) e ’nvece c’a senta.... 


Marianin. (entrando accigliata coi pugni sui fianchi) 


As peul saveisse qoand c’as decid de vnisse a gavé ji 


scarpòn? 
Nòdar., — A n°jé nen d’absogn. 
Marianin. — Ma n’autra pi galupa! A Né li tut bagnà 


come n’aniòt e a veul fé ’1 ròbust. Dop però, s’a l’a 
mal, a l’é a mi c’am tòca deje l’aspirina, prepareje 
1 vin brulé, buteje i papin d’farina linòsa ans lé 
stomi...; su, su, c’a blaga nen tant e c’a vefia a 
cambiesse. 

Néòdar. — Auff... (si alza di malavoglia, e rivolgendosi 

. al dottore) C’a mé scusa ’n mément. 

Dotor. — Ma certo. (Giovialmente ironico) Come medic 
i pOdrìa nen lasselò an man pi sicure. 

Nòdar. (uscendo dalla destra brontola) Quante storie... 

Marianin. (Seguendo il notaio) A sarìa mei c’as ricòr- 

| deissa, che a la sòa età as peul pi nen fé l’erlo (via 

dietro il notaio) 


Scena VI 


Dotòr e vos ad Carmela 


Détor. (godendosela un mondo, eclama all’indirizzo dei 
due che sono usciti) Che bele mace! (S’avvicina alla 
porta di fondo, la socchiude e, volgendo le spalle al 
pubblico, parla in tono caricaturalmente adulatorio, 
a Carmela, che lavora non vista nell’entrata) Tota 
Carmela, anche ’ncheui còme sempre, a l’a òfrime 


‘ 


RPSTOIO 


l’ècasion d’amiré i nobij sentiment ch’albergò ant el 
so cheur. 

Carmela. (da fuori) E cosa a vallò avei n’anima senti- 
mental qòoand che la materialità ’d la vita a l’angoan- 
ta ant le sòe grinfe e a la strassa come ’n feuj d’carta 
velina?.... 

Détòr. (declamando) Ah tota Carmela, come i capissò 
che costa epoca del fer e del mòtòr a l’é nen faita 
per chila! 

Carmela. (da fuori, sospirando) Eh, purtrop.... 

Détòr. (in comica enfasi) Chila, sensibila come l’cantin 
d’un viòlin e apassiònà parej d’un’arpa, a lavria dovù 
vive ai temp romantic d’le castlaie e dij tròvador, 
qoand che l’cavaiér del seugn a robava la dona del 
so cheur per traspòrtela « sul bianco destriero dalle 
froge frementi » vers la vita, vers la felicità. 

Carmela. (da fuori rapita) Ah!... per carità, c’è staga 
ciutò, che na peus pi.... 

Détér. (in vena di divertirsi alle spalle di Carmela) 
A s’imagina, tota Carmela, qoala c’a sarìa l’esplò- 
sion d’la sòa gioia se « dall’alta bìfora di un maniero 
inerpicato come uno sparviero sull’erta roccia a stra- 
piombo sul verde lago algato di mistero, a pòdeissa 
sciogliere le trecce, giù giù come una fluente colata 
d’oro, invitante all’ascesa verso l’amore, di un baldo 
garzone »... c’a peiseissa... almeno ’n quintal? (erom- 
pe in una fragorosa risata). 

Carmela. (da fuori indispettita e delusa) Tuti istess, j'0- 
mini, tuti istess... A 1°é mei perdie che troveje... (Gli 
chiude la porta sul viso). 


Scena VII 
Détòor, Nodar poi Carmela 


Nédar. (rientrando dal tinello in pantofole, si ferma 
‘ incuriosito ad osservare la scena) Eben? 


OJINI 


Dòtòr. (gioiosamente) Oh car nòdar! I fasìia ’n bagfi 
ant la poesia come né studentin ad quarta ginasio. 
Nòdar. (prendendo lentamente posto alla scrivania) No: 
chiel a stasia fasènd la caricatura d’la péesia... lon 
c’as peul mac fesse impunement, prope mac a la sòa 


età. 
Dotòr. (incuriosito) E a la sòa no? 
Néòdar. — A la mia età a l’é pi nen permes ad pié ’n 


gir gnente. 

Dòtòr. — E perché peuj? 

Néòdar. — Perchè qòand che drinta a nòi a l’é tut frust 
e rusnent, a fa tant piasì podei cònstaté c’a j°é ’ncòra 
qoaicadun, magara ilùs, c'a cred su lon che nòi, na 
volta, j l’òma giurà, con la fiducia caòda e spensie- 
rà dij nostri vint ani, 

Dotòr. — Poeta, alora?! 

Nédar. (accompagnando con un largo gesto del braccio 
il suo pensiero vagante a ritroso nel tempo) Eh... fòrs- 
se... Chissà.... 


Scena VIII 


Carmela e Detti 


Carmela. (annunzia, rigida, dal fondo) I fratelli Bassino. 


Nòdar. — Un mòment, adess i sòn dcupà. 

Dòtor. — C’ai riceva pura, tant stasseira is védròma 
torna per la siîia d’i casadòr. 

Nòdar. — Verament, in sentò nen vaire lon per parte- 
cipeie. 


Déotor. (fingendosi indignato) Ecco l’prim sintomo ne- 
fasto d’la poesia: perdita dell’appetito. 


ScENA IX 
Gioan, Giacò, Pinot, e Detti 


Giban. (affacciandosi dal fondo) A sa, sér nédar, che nòi 
i loma pressa? 

Giacò. (Affanciandosi dal fondo) È che s’an ricéò nen 
subit ’impajòoma i tond? | 

Pinot. — Perchè a ca i lòoma da curé le bestie che, con 
licenssa parland, an rendò d’pì che girolé per j ufissi. 

Carmela. (indignata) Che rassa d’insòlent: Ancalesse 
d’parlé ant sa manera al sor nòdar. 

Nédar. — C’a lassa core, tota. 

Détòr. (ironico) L’botal a dà ’1 vin c’a là. 

Gioan. (al dottore) A l’a rasòn, dotor; i nostri bòtai a 
dan ’1 vin c’a lan, ma nòi i bòtai i j"òma, e ben pien 
?d barbera: ant sòa crota ’nvece, quand c’a j’é tant, 
as conta ’n pinton ad picheta e ’n liter d’asil. 

Dòtòr. (per tagliar corto) Alora, nòdar, i sòma inteis per 
stasseira. Arvedlo d’bòon umòr. 

Néodar. — Cerea, dotor, (Ai fratelli Bassino) Avanti i 
Bassino. 

Bassino, (i tre fratelli urtandosi e borbottando, si for- 
niscono di sedie e si seggono allineati, di fronte al 
pubblico, con tono di sfida contro il notaio). 

Dotor. (allontanandosi e parlando a Carmela con cari- 
catura) Che rassa d’bacoarò. « altro che i cavalieri 
medioevali ». (Cerca di prendere confidenzialmente 
Carmela sotto braccio). Pa vera, tota? 

Carmela. (offesa, si divincola, ed esce frettolosamente 
dal fondo) 

Dotér. (sorridendo) « Meglio soli che male accompa- 

gnati ». | 


ScENA X 


Néòdar, Gioan, Giacò e Pinot 


Nédar. (ai tre) Donqde? 

Giéan. — Dònqée, se chiel a certa nen... 
Giacò. — Donqgde, se ‘1 fòsal divisori... 
Pinot. — Dòonqée, se lon ch’i sosteno... 


rei 


Le] RL. 


Nòdar. (sbottando) Ancòmincié nen come ’] vostr solit, 
a parlé tuti ’nssema, sednò a diventa n’afé ’d doi 


indrit. 
Gioan. — Mi sòn al pi vej 
Giacò. — La rasòn il lai mi | (assieme) 


Pinot. — I sai lon ch’im disò 
Nòdar. (alzandosi e puntando i pugni sulla scrivania) 
Anlora mi m’na vad. 


Giban. — Ma no 

Giacò. — Ca staga sì > (assieme) 

Pinot. — C’a bògia nen 

Nòdar. — E va ben; però i restòma inteis ch’i parle un 
per volta e mac còl ch’ij dag la parola 

Giòan. — Ret, 

ella (fanno cenni di contrariata 

Paci accondiscendenza) 

Nédar. — Dònqée, ricapitolòma lon ch’i lòma già dit 


ant le sedute passà: L’fosal divisori an cOntestassiòn, 
e c’'a segna ’1 cOnfin tra le vostre tre pròprietà.... 


Gioan. — La mia l’é la pi grossa. 

Giacò. — Per forssa, it las fane ’1 truc qoand che nòi i 
J'erò richiamati ant l’aòtra goera. 

Pinot. — ’1] prim testament c’a l’avia fait pare bòna- 


nima, a l’era bin divers da ’1 scònd. 

Giòan. (esaltandosi) Mi i l'hai fait gnun truc, e iv darài 
qoerela a tuti dòi per le vostre calunie. 

Giacò. (scattando) E mi... 

Pinot. (scattando) E mi.... 

Nédar. (battendo un pugno sulla scrivania) Basta! Che 
la pròprietà d’un a sia pi bòndésa che còla d’j’aòtri, 
ant el nostr cas a l’à frane gnun valor. Nòi i devoma 
mac stabilì se « il tracciato del fosso divisorio è giusto 
oppure falso », I 


Gioan. — A Vé faòs. | 
Giacò.. — A l’é faòs. ; (urlando) 
Pinot. — A l'é faòs, | 


se TÀ Se 


Nòodar. — Oh, finalmente i seve tuti d’acordi. Còn son 
a veul di’ che « riconoscete unanimamente e concor- 
demente che il tracciato del fosso è falso ». L’è vera 
sì o no?. 


Gioan. — Sicura 

Giacò. — A l’è parei > (assieme) 

Pinot. — Si, l’è na 

Nodar. — « Di conseguenza occorre precisare perchè 


questo tracciato non corrisponde ai vostri desiderata ». 

Giban. (verso Giacomo) Còl ambròiòn... 

Giacò. (verso Pinot) Còl impòstòr... 

Pinot. (verso Giban) Còl picamòte... 

Nédar. (esasperato) Còsì as va nen avanti. I veule capila 
sì o no che si i sòma nen né a l’ostò né a la féra? 
E che mi i son nen né ’n sensal da crin né ’n ciarlatan 


da piassa? E che se veuj, i peus anche mandeve tuti 
e tre ’ns la forca? 


Giòan., — I 

Giacò — (assieme, indignati) Nòi ans la fèrca? 
Pinot. — 

Nòdar. — Sicura, e che’l diaò c’aò porta. 

Giòan. (indignato) E mi, m’na vad. 

gigio por ! (assieme) Anche mi. 

Nòodar. — È così i dimòstreve na volta tant che seve 


nen d’entérdì (Porgendo l’incarto della questione) 
Sossì a l’é la vostra pratica. 


Giòan. — i {Am tòca a mi 
isa a (cercano di afferrare Lia 
Pinot. — l’incarto) C’am la daga 
Nédar. — I la strassòo °n tre part, e v’na mondò, una a 
prun, a ca vostra, Seve còntent parej? 

Giboan. — D’acorde 
Giacò > (assieme) Pare] am pias; 
Pinot. — | Va benone \ 


(si avviano verso 
l’uscita) 


Gioan, (si volta di scatto, minaccioso) Ma, intendomse 
ben... che le part a siò ugoale, altrimenti... 

Giacò. — Altrimenti... 

Pinot. (minaccioso) Altrimenti... 

Nòdar. — Ma ’ndé ’ns la beata! 


Pinot. — 
Gioan. — | Altrimenti goài (via dal fondo) 
Giacò. — | 


ScENA. XI 


Nòdar poi Marianin 


Nédar. (buttando l’incarto sulla scrivania) A sè studia 
tanti ani... as fatica per pié ’na laòrea... as sacrifica 
la gioventù... per peui finì an mes a sti tàrò!... (acca- 
sciandosi disilluso sulla poltrona) Mah! 

Marianin. (accaldata, euforica, sbraitante, sopravviene di 
corsa dalla cucina) Sor nòdar... sòr nòdar... 

Nòdar. — Cosa ca j°é? 

Marianin. — Ca ’ndvifia, sor nòdar, c’a ’ndvina... 

Nédar. (indispettito) E cosa ?t veule mai che ’ndvina! 
Parla, su. 

Marianin. (al colmo della gioia) Sa saveissa la bela s0r- 
preisa! A sòn rivà; a sén li dedla! 

Nòdar. — Ma chi? 

Marianin. (parlando velocissima) Chi?... Mia sòrela, me 
cugnà, mia nòvada e me nòévodin. 

Nòdar. (Come se avesse ricevuta una mazzata sulla testa) 
Tuti qoat? 

Marianin. (giuliva) Ma sì tuti qoat. C’a penssa che gioia! 

Néòdar (ingoiando amaro) Già... e veui ’dco speré c’a 
l’abiò ’1 bòn sens ad tornèsne a cà ’ntla giòrnà. 

Marianin. — An giòrnà?... Ma as fermeran almenò na 
qoindsena d’dì! 


LT 

Nòdar. (spaventato) Na qòindsena *d dì?! 

Marianin. — Eh, a ma smia, no? I me névédin a l’an 
cosi dabsogn ad respiré ’n po’ d’aria d’mòntagna! 

Nbòdar. — Ma as pòdrìa saveisse chi c’a l’à ’nvitaie? 

Marianin. (con falsa ingenuità) Chiel! 

Nédar., — Mi?... 

Marianin. (con voce un po’ tremante) Ma sicura! Tute 
le volte ch’ij manifestava ’1 desideri d’véde i me 
parent, chiel am rispòndìa sempre còn un pi bel s0- 
risèét c'a vorija di’ tante pròmésse... 

Nòdar. (a denti stretti) Un bel sòrisèt come cél ch'it 
fas adess, né? 

Marianin. (che ha volontà di piangere) ...E mi chi cher- 
dija c’ai feissa tant piasì d’arvédie!... 

Nòdar. (ironico) ...e ’d mantéfie. 

Marianin. — I lai faje la bela sòrpreisa d’énviteje... e 
°nvece.... (scoppia in singhiozzi) 

Nodar. (invelenito) Ma che bela sérpreisa... che bela 
sorpreisa... 

Marianin, (asciugandosi le abbondanti lacrime col grem- 
biule da cucina) C°a staga pura trangéil ch’ij mandò 
torna a Turin; ma... ij vadò d’co mi cén lér... Sicura 
che m’na vad; e chiel a sna starà sél, si an montagna, 
con col scheletro velenòs ’d tota Carmela... e c’a 
staga sicur c’am rimpiangerà.., e a mé scrivrà ad 
longhe letere per che ritorna... ma mi, còcò... e i 
reoma as Ji curerà da sol... e pi gnun ai farà bin i 
fument come che j’i fasija mi. e a sarà còstret a 
esclamé: Ah, s’ai fussa ancòra sì cola santa dona d’Ma- 
rianin, ma mi còcò... i tornerai mai pì... mai pi... (è 
squassata da un eccesso fragoroso di pianto) Ah, ah... 

Nòdar. (gira per lo studio con le mani nei capelli) Basta, 
basta, còn ste gnaòlade... Se t’veule, faie ste ’n meis, 
n’an, tuta la vita fina a « la consumazione dei secoli » 
ma piantla d’fé d’euli per l’amòr di Dio! 

Marianin. (ha un moto di gioconda sorpresa, poi, nuo- 

vamente euforica) Oh ’1 cheur a m’lò disìa che me 
nodar a l’é pi bòn che ’1 marsapan. 
Nòdar. (disilluso) per forssa... per forssa... 
Marianin. (corre verso la cucina e chiama) Pinòtina, 
Vincens, Lina, Gigi vnì a saluté "1 sòr nòdar c’a l’a 
martès ad vedve. 


\ 


Scena XII 


Pinòtina, Vincens, Lina, Gigi e Detti 


I Parenti. (entrano sornioni salutando. a voce alta e 
sguatatamente) Ceréa, sòr nòdar... 

Gigi. (subito) E tante grassie per el gentil invìit (fa un 
cenno alla sorella come per dire: te l’ho fatta). 

Lina. (indispettita, a Pinòtina) Mama, i j°era mi ch'i 
devija di « tante grassie per el gentil invit » e nen 
Gigi. 


Gigi. (pungente) Ma mi i sòn stait pi’ an piota. 


Lina. — It ses ne stupid; ecco lon ch'it ses. 
Gigi. — E ti ’t ses na gnoca. 
Vincens. — (dando uno scapaccione a Gigi) Ti ciapa, e 


ricort-te bin ad lon ch'i lai racomandate prima d’parte 
da Turin: Còn al sér nédar a bsogna tiré fora le 
parole fifie, e nen i titòi come còi c'a m’arfila sempre 
toa mare qéand c’a l’é arverssa. 

Pinòtina. (risentita) Mi it dag ad titoi? 

Vincens. — AI pi’ bel ch’it las dame fifia adess a 1°é 
col del faniàn. 

Gigi. — Si, si, a l’é vera, e pòdrìa anche giurelò, a l’a 
datlò bele mac un moment fa, an cusifia, qoand ch°'it 
l’as dije che ’nvece d’ambérlifésse tant i laver ad ròss, 
a farija mei a pasésse la carta veder ans al col c’al l’à 
pien ad rusò. 

Marianin, (non vista dal notaio. fa cenni disperati ai 
parenti perché tacciano). 


rg za 


Pinòtina. (con esagerate moine) Ah, sòr nòdar, sa sa- 
veissa come c’a l’é busiard me marì! 

Vincens. (alla moglie) Ti, articòl, sta bin atenta come 
ch'it parle perchè se t°én fase giré ancora ’n poc la 
scufia, it n’amplacò dòi da fete vnì la ghigna ròssa, 
anche senssa blét. 

Pinòtina. — È a sarìa nen la prima volta... purtrop! 

Mari:anin. (che sta sulle spine) Ben, adèss che i leve fait 
‘vostr dover ad saluté ’1 sér nòdar, lasòmlé travajé 
tranqòil. Pà vera, sor nòdar, 

Nòdar. (risponde con un grugnito). 

Gigi. (a Marianin) Ti, magna, e l°é ancòra nen òra d’man- 
ge? I lai na sghèusia! 

Vincens. (dà uno scapellotto a Gigi). 

Gigi. — Ma porcò can, it ses già a dòi a enun! 

Lina. (a Gigi) A l’à prope rasòn papà ad tirétie giù, 
perchè t’ricorde pi nen l’on c’a la scrivune magna 
Marianin qoand c’a l’à invitane: « Da mangiare ve ne 


darò a crepapancia, ma quando il vecchio è fuori di 
casa ). 


Nòdar. (al colmo dell’indignazione, si alza di scatto) 
Che scheur! (si dirige verso destra). 

Marianin. (impressionata) Cosa c’a fa sor nédar? 

Nédar (secco) L’on c’'a mé smija bin ad fé. Dop tut 
anche se t’ses còntornà dal to.., parentado, i chérdò 
d’esse ancora mi ’] padròn si drinta... No? 


Tutti. (profondendosi in inchini); Ma certo, ma sicura, 
e come... 


Néòdar. (sbottando) Ent l’ora... gaveve dant i pe... (via 


dalla destra). 


SceNA XIII 


Marianin, Pinòtina, Vincens, Lina, Gigi 


Tutti. (si guardano un po’ impressionati e disillusi) 
Pinòtina. — E adèss? 


e I 


Marianin. — I l’oma fala grossa e adess a venta ch'i cercò 
d’rangela. 

Vincens. (alla figlia) A l'é còla lengassa lì c’a l’é tacaje 
d’parlé d’mangé. 

Pinòtifia. (a Vincens) Oh già, ti it lavrije preferi c’a 
laveissa parlà d’beive. 

Lina. (piagnucolando) Ma cosa ch'i lai dit ad mal? I 
l’ai nen fait aòtr che ripéte... 

Gigi. — Oh ti per ripete it ses specialista. Anche la 
prima mignin it las ripetula quatr ani, 

Lina. (scoppiando in singhiozzi) Busiard d’un busiard, 
|a l’é prope nen vera. I lai mac ripetula tre ani. 
Vincens. (dando uno scapaccione al figlio) Ampara a dì 

l’giust, lenga d’arabìch. 
Gigi. — Ma papà, t’las prope la fissassiòn d’ij scufiot? 
Lina. (al padre) Daine ancora n’aòtr, c’a s°1ò mèrita. 
Marianin. — Basta, basta per l’amòr di Dio. Pitost, com> 
binòma cosa che dòvòma fé per calmé el nòdar, 
Gigi. — Dòmie la canamia? 
Marianin. (scrolla le spalle. Poi a Vincens) Ti cerca 
’d rendte util còn qoai cit travaiòt. 
Pinòtina. — Travaié Vincens?... Ma pitost a travònd ‘n 
botàl d’acqua Janos. 
Vincens. — Già... Disie cam buta a fé qoaicosa an crota, 
e peuij a védrà come ch’ij la butò an @rdin. 
Gigi. (sornione) T’èi la veuide, ti, la crota; aòt che 
butèila an 6rdin. | 
Marianin. (a Gigi) E stòpa sta gaiofa na bòna volta. 
Gigi. (si porta comicamente le palme delle mani sulla 
bocca) | 
Marianin. (alla sorella) E ti, Pinòtina, che... là... it ses 
na fomnina bastanssa piasòsa... 
Vincens. — A l’é prope vera ch’a l’é nen el bel, lon ca 
| pias. 
Gigi. (scoppiando a ridere) Costa a l’é bona. 
inòtina. (esasperata a Vincens) Cosa t’veule mai antén- 


Goa 

déine ti ’d fomne, ch’it ses sempre ciòc come na 
bija! 

Gigi. — Oh si si... a lò dis anche la pòrtiera che papà 
a l’é sempre rotond. 

Vincens. (Gli dà uno schiaffo) 

Lina. — Oh che goi. 


Gigi. — Ma porcò can, i l’avria pà d’volte pià l’abona- 
ment ai lordon... 
Marianin. — Per carità, piantela na bòîia volta. ’L nòdar 


a peul turné da un moment a l’aòtr, e nòi i loma 
ancora combinà °n fotre! Donque, ti Vincens it faras 
qoai travaiot.... 

Vincens. — An crota. 


Marianin. — Ma si, an crota, ’ndòa diasne c't veule. 
Basta che té staghe nen tut al di còn le piote an man. 
E tì, Pinòtina... t’las piame?... còntijla ’n poc al 

A 9 . 0'QI IA . . DO 4 

nòdar... t’sas, ai vejòtò ai pias sempre vedse fé le 
gnogne da una fomnifia giòvò e piasusa. 

Pinòtina. (fingendosi ritrosa) Ma mi... in cenò..., 

Vincens. — Oh povra nòsenta! | 

Marianin. (facendosi improvvisamente seria, a Pinòtina) 
Ma... capiomse ben... e tàcatlò tacà l’oria, che se ’na 


dona a dèò sacrifichesse pér al nòdar, cola dona son 
mi, esclusivament mi. Soma intèis, ne? 


Pinòtina. — Ma ’scapis lolì! 

Vincens. Ah Marianin, lt ses nà con dòe camise, tl... 
(fa per abbracciarla) 

Pinòtina. (trattenendo Vincens) Adéss, ancòmincia nèn 
a sacrifichete per tòa cugnà. 

Gigi. (a Marianin) Ti, magna, e mi, come che dévòo com- 
porteme? 

Marianin. — It deve mac sempre tèfie Ja lenga an bòca. 

Gigi. (sornione) E ’ndòa ’t veule che la téfia?... 


Marianin. — Ti °t deve pròcuré d’nen fé tant la gnoca. 


EAf.10) pasa 


Gigi. — Brava! It ses la mia magnota d’or (abbraccia e 
bacia rumorosamente Marianin) 
Lina. (scoppia in. pianto) 


Scena XIV 


Carmela e Detti 


Carmela. (affacciandosi indignata alla porta di fondo) 
Ma cost sì, e l'é n’ufissi o ’1 mercà del balon? 

Vincens. (ironico, all’indirizzo di Carmela) Che bel sar- 
set! 

Carmela. (veemente) Vilan qòader! (si ritira sbattendo 
la porta) 

Vincens. (invia comicamente un bacio all’indirizzo di 
Carmela) Tè, ciapa, bel bòchin da scarvàsse. 

Tutti. (ridono sgargheratamente). 


ScenA XV 


Nédar, Vincens, Pinòtina, Lina, Gigi 


Nòdar. (sì presenta dalla destra, ed amaramente ironico) 
A vé smija nèn c’a sarìa 6ra ad lasseme tranqòil an 
mé ufissi?, 

Marianin. — Ma sicura, sòr nòdar; anssi, i me parent 
ai ciamò scusa s'a lan esagerà ’n poc per la gran 
gioia c’a preuvò a esse ospiti an sòa cà. 

Vincens. — Si, si, Marianin adess a l’à spiegane bin 
come che devòma compòrtesse e còsì a vedrà che... 

Marianin. (gli pesta un piede per farlo tacere). 

Vincens. (a mezza voce) N’assident! 

Pinòtifia. (vezzosa al notaio) Che tut andrà bin... ai 160 
dis Pinòtinia... la soa Pinotina. 

Gigi. — Si, si, perché papà ai butrà a post la crota, 
mama ai farà le gnogne, mi tmirai la lenga an bòca,, 


Lai 


e Lina, s’ai sarà pòssibil, a sarà mené gnoca del solit. 
Marianin. (rossa dalla ‘bile, spinge tutti verso la destra) 
Andòma, ’ndòma... 


Pinétifia. — (si allontanano a ritroso, sprofondandosi in 
goffi inchini) Tante grassie, sòr nòdar, tante grassie. 
Vincens. Î 
© A Î pal ; 
Cna na l (via dalla destra) 
na. 
Marianin, — 


Vincens..(accorgendosi che Gigi, volutamente, si attarda 
per tema di prendersele, gli dà uno scapaccione) Fila. 

Gigi. (via di corsa, seguito da Vincens che continua a 
minacciarlo). 


SceNA XVI 
Nòdar, poi Carmela poi Nella 


Nòdar. (disgustato, sosta alquanto, in piedi, a capo chi- 
no, con le mani sprofondate nelle tasche della giacca, 
poi, lentamente, ritorna al suo seggiolone, dove quasi 
st accascia, esclamando) Mah!... e penssé che podria 
avei na famija mia, tuta mia... se... Ah, come ch’im 
sentò sol an mes a sta gentaia! i 

Carmela. (dal fondo, con sussiego) Pérmess? (Non rice- 
vendo risposta chiede più forte) Pérmess? 

Nodar. (scuotendosi) Cosa j°é? 

Carmela. (asciutta) Na sgnòra a ciama d’esse ricevua. 

Nòdar. — Na sgnòra? 

Carmela. — Esatto. 

Nédar. (dopo di aver alquanto riflettuto) A saria forsse 
cola sgnòra veja, d’la bòrgà si d’giòra, c’a l’é già vnua 
la smafia passà? 

Carmela. — No! còsta a l’é na sfollata ’d Turin. 

Nbodar. — Ah! 

Carmela. (nervosa) E l’é anche giòvé. 


Nòdar. — E là... 


Ae DARI 
Carmela. — E l’é anche bela. 
Nòodar. — Meno male! 

Carmela. — Meno male? 


Nédar. (con l’animo un po’ sollevato per il gradito di- 
versivo) C’a la fassa pura passe. 

Carmela. (rossa dalla gelosia, va alla porta di fondo, 
l’apre di botto, parlando verso fuori) Prego, 

Nella. (semplice, elegante, impellicciata, naturalmente 
spigliata, un po’ nervosa, entra con passo svelto, diri- 
gendosi verso il notaio). 

Carmela. (lancia un’occhiata velenosa a Nella ed al 
notaio, ed esce indispettita dal fondo, sbattendo la 
porta). 


Scena XVII 
Nédar e Nella 


Nella. — Néòdar Givone? 


Nédar. (alzandosi) Per servila.., tota... 0 madamin? 


Nella. — Purtrop i sòn marìa, M&é sciamò Nella Bar- 
Nòdar. — Ben é6nòrà (indicando una sedia di fronte 


alla scrivania) Prego, 
Nella. (sedendosi) Grazie. 
| Nòdar. (sedendosi) E perchè... purtrop? 

Nella. — Perchè s°i laveissa nen la disgrassia d’èsse marià, 
a stòora i sarìa nen sì a distorbeloò. 

Nédar. — Distorbeme? Ma tut aòt, perchè la visita d’na 
senòra giòvò e eleganta come chila a còstituiss un di- 
verssiv còsì dos a la vita monotona e solitaria d’un 
nodar ’d mòntagna che... 

Nella. — I lò ringrassiò d’ij so compliment, ma i l’hai 
l’anima còsi arversa che i peus gnanca acetele. 


Nòdar. 

An rincress prope tant. E anlòra, a veullò 

Nella. — Precisament. (con decisione) I veuj fé divorssio. 

Nédar. — Ah... Niente po’ po’ di meno 

Nella. (decisa) Niente po’ po’ di meno. 

Nédar. — Capìsco... Ma a lò sà madamin che ’1 verbo 
divorssié a l’à na declinassiòn così dificila e pericòl0sa? 

Nella. — A l’é perfetament inutil c’a tenta ’d disséàdme. 
I veui fé divorssio e lò farai. TA 

Nédar. — E... a sarìa forse indiscression la mia se 1} 
ciamèissa ’d cOnosse la caòsa c’a là pròvocà na deci- 
son così piena ’d conseguensse? 

Nella. — Oh la caòsa a 1°é semplicissima: Me marì am 
tradìs. 

Nòdar. — In modo inequivocabile? 

Nella. — In modo inequivocabile. 

Nòdar. — E le preuve? 

Nella. — Evidentissime. 

Nbdar. — I capissò...; ma la preuva decisiva, còla indi- 
spensabil, cola « probatoria » a 1°é în grado ’d pro- 
dùvla? / 

Nella. — I lai tropa dignità ’d mi, 
mare... 

Nòdar. (dolcemente) Anche mamina?... 

Nella. — Si, d’na cita. 

Nòdar. (paterno) Brava! E la ninifia as ciama? 

Nella. — Maria... come la nona. I 

Nédar. (colpito) Maria... Bel nom... e tant car... 

Nella. (continuando) I disìa, 
d’mi per umilieme ant un so 
inutil. 

Nodar. — Benìssim. (quasi con sollievo) E così, da lon 
c’am risulta. da le sée dichiarassiòn, al mànca la preuva 
« indipensabile ». i 

Nella. (con slancio) Ma se ai na J'è tante e tante d’aòtre 


RiTI — Che naturalment a l’an mac un valér secòn- 
ari, 


come sposa e come 


praluogo tant édiòs qoant 


Nella. — C’a senta, nodar, e c’a mé scusa d’la mia fran-‘ 


ch'i sèntò tropa dignità 


\ 


sul ioni 


chéssa. Mi i sén nen vnua da chiel per ciameie ’d 
cònsèi, ma per c'am precisa le pratiche che devo fé 
per 6iéne ’1 divorssio. 

Nédar. — La stra a 1°é mòtébìn storta e spinòsa «mia 
gentile e giovane signora » tantò pi che « manca la 
prova ». 

Nella. — C’a senta bin cosa ij disò. A causa d’la goera, 
im treuvò sfolà ant un paisòt si daòsin. Tute le matin. 
me marì, per andé a Turin andòa a possèd na fabrica, 
a part da sì con al prim treno. 

Nòodar. — A qoatr e trentasing. 

. Nella. — Perfetament. 

Nédar. (paterno) A dèò amétte « gentile signora » che so 
marì as sòébàrca a ’n bel sacrifissi, tantò pì c’a l’e 
qootidian, E la seira a torna a... 

Nella. — A neuv e sinqoanta. 

— Nédar. (subito) QGand che ’1 treno a l’è an orari... 


Nella. — Sì, perchè d’le volte a l’è an ritard ad qoasi 
doe ore... i 

Nédar. — Lon c’a porta l’ariv ad so marì qoasi a mesa- 
neuit, 

Nella. — E già. 


, Nédar. — Certo che per chiel c'a deò riparte dop qoatr 
òre e mesa ai resta ben poc temp da deurme... N°aòtr 
bel sacrifissi, evidentement, che so marì a fa per amòr 
°d soa famia... (con intenzione) perchè s'ai vòreissa 
nen bin a sòa spòsifia, ai tòrnéria métòbin pì còomòd 
dé stesne a Turin. A j°é smia, madamin? | 

Nella. — Fòrse chiel a desmentia ‘che a Turin a JY'€ 

‘l’pericol d’ij bombardamènt... 

Nédar. (pronto) Che so marì e sfidria volonté stéermandse 
ant un rifugio s’a fussa nen inamòrà d’sòa fomnina. 

Nella. — I l6 pregò d’nen divaghé, e de scoteme. 

. Néòdar. — Sòn tut drije. 

Nella. — Dònque, c’a senta, Ans é1 trenò che me marì a 

pia tuti i dì, ai ménta anche d’aòtre persòne. 

Nòdar. (leggermente ironico) Evidentement... dato c’as 
trata d’un servissi public. 


Nella. — E tra còste persofie, a J'é na tota... che... a l’a 
capime? 

Nodar. — E come... (facendo lo gnorri) A j'é na tota che 
tuti i dì, povra creatura, a deò fé la stessa via crucis 
per andé a Turin, 


Nella. — Però, a j’é son: che durant un bombardament 
c’a l’avia fait fermé 1 trenò, i déi ferlingot a sòn an-. 
dasse a rifugié gnente mèno che ant un Oberge!... 

Nòdar. — Andòa che magara a son andasse rifugié anche 
autri viagiator; a vòrrija forse c’as ripareisò sota na 
pianta? 

Nella. — Ma a lò sa che chiel a dè6 avei fait porté ben 


i corn a sòa madama per difende còl poc ad bòn ad 
me marì? 


Nòdar. — I j’assicùrò, madami 
Nella. — A l’à mai fa 
Nòdar. — Mai. 

Nella. — Ma gnanca na volta. 

Néòdar. — Gnanca na volta. 

Nella. — Parola d’ònér? 

Nòdar. — Parola d’énòr. 

Nella. — Eben. I lò cherdé nen istèss. 

Nòdar. (bonario) Epura 1) lo fas chérde sùbit. 

Nella. — Ah nòdar... chiel a conoss ancòra nèn come i 


son faita, Qoand ch’in fica n’idea an testa, prima 
d’gavemla ai va ’1 crich. | 


Nòodar. — Ebèn: i l’ai mai e 
a, mia fomna anche pér a 
marié. 

Nella. (indispettita scrolla le spalle) Chiel a 1° 
veuja ’d pieme ’n gir; e mi ’nvece, a m’interesa ’d 
savei qoale c’a sén le pratiche ch’i devò svolge per 
Otefie ’1 divorssio, o almeno la separassiòn legàl. 


n, ch’a sé sbaglia ’d gros, 
Je porte i corn a sòa madama? 


peui mai faie pòrté i corn 
1 mòtiv... che... i sén da 


a mac 


ddl igid 


Nédar. (fissando paternamente Nella) Chila, madamin, a 
l’a ’na ninina, a l’è pa vèra? 
Nella. (accenna di sì col capo) 


Nòodar. — E bin, c’a torna fiduciosa da chila... da la 
soa Maria... | 
Nella. — Come c’a fa a ricordesse d’ so nom? 


Néòdar. (in dolcissimo ricordo) Perchè a 1°é l’istéss nom 
che, tanti ani fa, a portava na persòna ch’i lài vorsuie 
tanta... (controllandosi)... sì i voria c@nsigliela ’d 
torné da la soa creatura, e c’ai pènssa pì nen a le tàpe 
impreviste che so marì a l’è còstret a fé, qoand che 
coi bruti oslàss carià d’bombe a còstringiò i trenò a 
fermesse e la gent a scapé còn €l baticheur. E ca 
riflèta, madamin, che la g6era a ecita i nerv, esagerand 
le cose... e c°a tena bin present che la separassiòn legal 
a l’é l’ultim paliatìv c’as dèò rivesse prope mac qoand 
che tute, ma prope tute le busche del nì a sòn ròm- 
pùsse: Ma le busche d’so nì, a sn ancòra tute n’tre- 
ghe... c'am chérda a mi, ch’i lai le piume bianche, e 
che d’ste cose i lai vistne tante, tante, tante...! C°a 
scusa a veul favorime ’1 so nom? 

Nella. — Nella Bardini. 

Nòodar. — (prendendo appunti) Nella Bardini... (inter- 
rogando) Figlia di? 

Nella. — fu Giovanni Basacchi 

Nòodar. — E di? 

Nella. — Fu Maria Grossi. 

Néòdar. (con esplodente, meravigliato dolore) Fu... Ma- 
ria Grossi?! 

Nella. — Si, purtrop, anche mia mama a l’è mancà trop 
prest. | 

Nòodar. (si drizza, si passa il fazzoletto sulla fronte, fa 
qualche passo per lo studio, poi quasi parlando a 
sè stesso) Maria Grossi... Mariuccia... che tanti ani fa 
a stasìa a la bariera d’San-Paòl, Via Monginevro stan> 
tesinch, prim pian, scòonda porta a drita.., Dòe bran- 

che ad pogiueul con la vis vergine én na cassiétta, i 
geranio ant un vas, e sota, ant ia còrt, n’ort gros come 
°n mantil.... 

Nella. (eccitata) Sì; sì, a l’è prope parei.., Ma, c’a 
scusa, chiel come c’a fa à savèilo? 

Nodar. (sorridendo ai dolci ricordi) A l’è che sota cole 
dòe branche ’d pògieul i l’hai spetà tante, tante volte 
na creatura che qoand ch’i jera a l’università a Turin, 
a m’era tantò cara... 

Nella. (con un tremito nella voce) Ma chiel, a l'é pa 
d’volte... Ugo... (correggendosi subito), Mònssù Ugo? 

Nòdar. — 1 son prope Ugo... semplicement Ugo, come 
c'am ciamava s6a mama còn la s6a vosina d’or. 

Nella. (in uno slancio di sincerità) Ma perchè c’a l’à nen 
sposala... chila c’'a 16 adòrava? 

Nòdar. (triste) Perchè... perchè... (eccitandosi) E chi 
c'a peul mai di’ perchè c’as fan le bestialità ant la 
vita! Forse che da giovò as peul cònosse l’valor d’un 
tesor? (pausa, poi cambiando subitamente tono) Ma 
chila... come c’a fa a saveilò ’d mi e °’d sòa mama? 

Nella. — Mamifia, dopò la mort ad me por papà, na 
seira c’a l’era ’pi trista ch’el solit, a là parlame d’ne 
student braò e bel c’a sé sciamava Ugo... E l’à dime 
c’a l’avia vorsuie tanta, tanta bin... ma che ’1 destin... 
purtrop... 

Nòdar. (dolorosamente ironico) ’L destin. L’é néi che 
soma nen bòn a creèslò; i sòma néi che s’nanriòma; 
i soma nòi che l6 scarpisòma... (con slancio) Ma c’'am 
parla d’sòa mama... cam parla d’Maria. 

Nella. — Oh, a l’é na storia còsì semplice... (timida 
mente) QGànd che chiel a l’à... lassala... dop aveije 
parlà per qoatr ani... 

Nòdar. (ha una contrazione dolorosa) 

Nella. — ...a l’avìia giurà d’pì nen mariesse còn gnun; 
peuj... a sa come van le cose... Mia nona a l’era ma- 
lavia... mama a goàdagnava poc... e finalment a l'é 


È. «ell 

decidusse de sposé me papà, anche chiel tant braò, 
ma che purtrop dop pochi ani che j’era nà mi, a 1°é 
mort ad polménite. 


Nòodar. — E Maria? 


Nella. — Povra mama a l’à tirà avanti fina a qoatr ani 
fa, e peuj... anche chila (china il capo commossa) 

Nòodar. (appare molto triste) 

Nella. (tergendosi una lacrima) Sensa vorèilo, i lai faie 
mal; ne? 

Nòodar. — La nòtissia così improvisa d’la mort ad Maria 
a l’à prope scòonvolgiume; ma l’avei podune parlé 
con s0a fia, a l’é stait come ’n rag ad sol ant la desò- 
lassion d’la mia esistensa. (di botto violento) È chila, 
dop c’a l’a vist e sentù tut al mal c’ai deriva còn 
l’abandòn ad na persona cara... a lavrìa ancora ’l 
coragi ad parlé ’d divorssio? 

Nella. (incerta) Ma... ’1 me cas... 


Nòodar. — L’so cas a l’é che chila a l’é ancora na masnà 
c’'a sa nen deje l’valòr c’as merita a so marì c’ai 
veul tanta bin. 

Nella. — Ma chiel però.... 

Nòdar. (con forza) e c’a slo teia ben scias l’compagn 
d’la soa vita, ’1 pare d’la sòa creatura; e c’ai sia 
prodiga ’d teneréssa: e c’as ricorda che la fortuna 
d’pòsséde ’n ver amòr as presenta na volta sòla ’nt 
la vita... E c’as pia goarda d’fé dco chila come mi, 
che rinònssiand al me amòr... i sòn ruviname la vita 
per sempre. (si accascia sopra una sedia, appoggia 
1 gomiti sulle ginocchia e si nasconde il volto fra le 
mani). 

Nella. (E° fortemente commossa. Rimane alquanto tibu- 

bante, poi, in punta di piedi; si avvicina cautamente 

al notaio e lievemente lo bacia sul capo). 


Nòdar. (sussultando) Pérché? 

Nella. (che subito dopo il bacio si è ritratta vergognosa, 
riprende coraggio e sussurra) A nom ad mia mama... 
a nom ad... Maria. 


(Via di corsa dal fondo). 


ScENA XVIII 
Nòdar poi Détér 


Néòdar. (dopo un vano tentativo di trattenere Nella, ri- 
mane confuso ed interdetto. Si alza, sosta un istante 
indeciso, poi, lentamente, va alla finestra, ne solleva 
la tendina, ed appoggia la fronte e le mani contro il 
vetro, oltre il quale si scorge la neve che lentamente ' 
cade, Pausa. Poi, con la mano fa un lieve cenno 
d’addio). 

Dotòr. (interrompendo dal fondo) « Ma bravo il nostro 
notaio! Sempre donnine d’alta classe » Ah sti vei 
galiné, a jé studiò ’d neuit per feje de dì. E còsì 
sta seira, a l’ostò i brindròma a la soa neuva còn- 
quista, A j’è na lèér an sivé c’a ricOncilia còn l’esi- 
stenssa. 

Nòdar. — Ma mi, verament.... 

Dotor. — A j°è gnugne storie c’a teno. O c’as decid dé 
mni con le sbe gambe, o pura ch’i lò portòma ’n brass. 
Soma inteis? (Sì avvicina all’uscita, poi, voltandosi) 
E qoand ch’i lavròma peuj aòssà ’n poc al gòmò, an 
contrà i particolar del colloquio còn céla bela sgnora. 


(ridendo) Ah, Nédar. (via). 


SceNA XIX 
Nòdar poi Carmela e Marianin 


Nòdar. (E’ triste e disorientato). 
(Si aprono la porta di fondo e quella di destra, dalle 


rea] Re*. 


quali si affacciano rispettivamente Carmela e Maria- 
nin, rose dalla gelosia) 

Carmela. (sprizzando veleno) In fas premura d’infòr- 
mèlò, sor nòdar, che da cost moment a deò pi nen 
cònsidereme come la sòa segretaria. I vivìa ant l’lu- 
siòn che st’ufissi a fuissa degn ad la reputassîon e d’la 
stima c’a god en pais; e ’nvece, còn tut l’oròr ch'i 
preuvò, i devò per forssa cònstaté che, daré d’la fa- 
ciada bianca, a j'è mac ad marsogna! (con disprezzo) 
C’as vergogna, a la sua età... c’as vergogna, (Esce dal 


fondo sbattendo la porta). 


SceNA XX 
Nòodar e Marianin 


Marianin. — E mi... i lò avertò che i me parent (con 
ironia) pér nen esse d’distorbi ant sna ca, ’n dòa che 
chiel a l’a così dabsogn ad discressîon, as na ritornò 
subit a Turin... (acre, togliendosi il grembiale da cu- 
cina) e mi ’mna vadò còn lor... A l’àè capime?.... 
Im na vad; e chiel am vedrà mai pì... (s’avvia agi 
tata verso la porta di destra, poi voltandosi indignata, 
inveisce) Landrù! (esce sbattendo la porta). 


Scena XXI 
Nédar solo 


Nòdar. (E’ stordito da tante contrastanti emozioni. So- 
sta pensieroso, poi, esausto, esclama) Mah... (E° colto 
da un brivido di freddo): Che freid ant i’os... (calza 
il berretto e si butta lo scialle sulle spalle) Brr... (si 
avvicina al camino): A l'è destiss (melanconico)... 
come ’1 me pover amòr... ormai, tut a l’è déstiss, sì 
drinta... (Lentamente si adagia sullo sdraio presso il ca- 

mino; appoggia le mani ai braccioli e rimane uno NO! 
istante estatico, Poi, senza muoversi, con gli occhi v 
| fissi in una lontana visione, esclama con appassionato 


rammarico) Maria.., perchè... (con più forza) Perde 
ch’i lai nen n sposàte? i | 4 

